Gandia adquireix la penya Roja per consolidar-la com a atractiu turístic
31 octubre 2023

## Gandia adquireix la penya Roja per consolidar-la com a atractiu turístic31 octubre 2023Última actualització: 31 octubre 2023

![](../gestion/img/5409ff15db4641eff0c351fb2ff80b03aa715c36424981f4a7e3b95eb8069236.jpeg)  
  

El cap de setmana passat, l'alcalde de Gandia, José Manuel Prieto, va visitar, juntament amb la regidora delegada de Turisme, Balbina Sendra; el d'Esports, Jesús Naveiro, i part dels membres del club Alpí Gandia, la Penya Roja, ubicada a Marxuquera. Una muntanya que recentment ha passat a ser de titularitat municipal després d'una operació de compravenda per part de l'Ajuntament a l'anterior propietari, el Club Alpí Gandia.

Tal com ha explicat Prieto després de la visita, la intenció de l'executiu és dotar-la de "_tota l'estructura necessària per a la pràctica segura de l'escalada, per a consolidar-la com a atractiu de la ciutat que puga contribuir a la desestacionalització del turisme. Volem millorar l'entorn, senyalitzar la zona com cal i promocionar aquesta zona d'escalada que tant interés desperta entre els escaladors i les escaladores de tot el món_".